b'\n_START_ARTICLE_\nGospodin Tadija\n_START_SECTION_\nRadnja\n_START_PARAGRAPH_\nRadnja se odvija tijekom pet dana 1811. godine i jednog dana 1812., kada je Poljsko-Litavska Unija ve\xc4\x87 podijeljena izme\xc4\x91u Rusije, Pruske i Austrije i bri\xc5\xa1e se s politi\xc4\x8dke karte Europe, iako je 1807., ba\xc5\xa1 prije nego \xc5\xa1to pri\xc4\x8da po\xc4\x8dinje, Napoleon Bonaparte osnovao satelitsko Var\xc5\xa1avsko vojvodstvo._NEWLINE_Mjesto radnje je selo Soplicowo, ladanjsko imanje pod ruskom upravom. Gospodin Tadija pripovijeda pri\xc4\x8du o dvije posva\xc4\x91ane plemi\xc4\x87ke obitelji i o ljubavi izme\xc4\x91u Tadije Soplica iz jedne obitelji i Zosije iz druge posva\xc4\x91ane obitelji. Drugi podzaplet uklju\xc4\x8duje spontane pobune doma\xc4\x87eg stanovni\xc5\xa1tva protiv okupatorske ruske vojske. Razli\xc4\x8dite fabularne niti dinami\xc4\x8dno se prekidaju i preple\xc4\x87u, donose\xc4\x87i cijelu galeriju likova onodobnoga poljskoga dru\xc5\xa1tva, osje\xc4\x87aj punine \xc5\xbeivota i predokus vje\xc4\x8dnosti._NEWLINE_Mickiewicz koristi pojam "Litva" u druga\xc4\x8dijem zna\xc4\x8denju od dana\xc5\xa1njeg, ne kao dr\xc5\xbeavu, nego kao zemljopisno podru\xc4\x8dje, koje uklju\xc4\x8duje i Poljsku i Bjelorusiju. Poljaci, Litvanci i Bjelorusi smatraju Mickiewicza svojim piscem.'